Ρεβυθάδα με άνηθο, στην κατσαρόλα
Απλή, απλούστατη, εξαίσια! Την άνοιξη μπορούμε να χρησιμοποιήσουμε μάραθο αντί για άνηθο στη ρεβυθάδα, με διαφορετικό αρωματικό και γευστικό αποτέλεσμα.
500 γρ. ρεβύθια, μουλιασμένα αποβραδίς, 300 γρ. ξερά κρεμμύδια, ψιλοκομμένα, 2 φύλλα δάφνης, 1 κουτ. σούπας δεντρολίβανο ξερό, κοπανισμένο, 1 μάτσο άνηθος, ψιλοκομμένος, 60-80 ml χυμός λεμονιού, 150 ml ελαιόλαδο, αλάτι, φρεσκοτριμμένο πιπέρι
Για να ετοιμάσουμε τη ρεβυθάδα με άνηθο στην κατσαρόλα, πρώτα ξεπλένουμε τα ρεβίθια και τα στραγγίζουμε.Σε μια βαθιά κατσαρόλα ζεσταίνουμε το λάδι σε μέτρια φωτιά και σοτάρουμε τα κρεμμύδια για 5-6 λεπτά, μέχρι να μαλακώσουν ελαφρώς. Ρίχνουμε τα ρεβύθια, ανακατεύουμε να λαδωθούν καλά και προσθέτουμε τη δάφνη, το δεντρολίβανο, αλατοπίπερο και 1.500 ml νερό. Μετριάζουμε τη φωτιά, σκεπάζουμε με το καπάκι και σιγοβράζουμε για 1 ώρα. Προσθέτουμε τον άνηθο και τον χυμό λεμονιού και συνεχίζουμε το μαγείρεμα για άλλη 1 ώρα, μέχρι να χυλώσει η ρεβυθάδα. 
Κρεμμύδι,Ρεβύθια,Χόρτα , Μυρωδικά,Vegan